સરકારે ટેકાના ભાવે ખેડૂતો પાસેથી ખરીદ કરેલી મગફળી હવે નાફેડના માધ્યમથી વેચવામાં આવી રહી છે. જે મિલરો અને હાથફોલ સીગદાણાવાળાઆે (એચપીએસ) આ મગફળી ખરીદી છે તેમને નાફેડ સાથે અનેક વહીવટી પ્રશ્નો ઉભા થયા છે. આ બાબતે વારંવાર રજૂઆત કરવા છતાં કોઈ નિરાકરણ ન આવતાં મિલરો મગફળીની ખરીદી બંધ કરે તેવી વાતો વહેતી થતાં નાફેડે પ્રશ્નોના નિરાકરણ માટે આજે મિલરો અને હાથફોલ સીગદાણાવાળાઆેની તાકિદની બેઠક બોલાવી છે.